A4-0254/95

Πρόταση κανονισμού του Συμβουλίου για τη χορήγηση συνδρομής με σκοπό την οικονομική μεταρρύθμιση και ανάκαμψη στα Νέα Ανεξάρτητα Κράτη και τη Μογγολία (COM(95)0012 - C4 -0242/95 - 95/0056(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Τρίτη αιτιολογική σκέψη

>Αρχικό κείμενο>

Ότι η εν λόγω συνδρομή θα αποβεί πλήρως αποτελεσματική μόνο στα πλαίσια της επίτευξης προόδου προς την κατεύθυνση της δημιουργίας ελεύθερων και ανοικτών δημοκρατικών συστημάτων που σέβονται τα ανθρώπινα δικαιώματα και συστημάτων οικονομίας της αγοράς[semigr ]

>Κείμενο μετά την ψηφοφορία στο ΕΚ>

Ότι η εν λόγω συνδρομή θα αποβεί πλήρως αποτελεσματική μόνο στα πλαίσια της επίτευξης προόδου προς την κατεύθυνση της δημιουργίας ελεύθερων και ανοικτών δημοκρατικών συστημάτων που σέβονται τα ανθρώπινα δικαιώματα και τα δικαιώματα των μειονοτήτων και συστημάτων οικονομίας της αγοράς, και ότι η εν λόγω πρόοδος αποτελεί σημαντικό στοιχείο για τη συνέχιση της χορήγησης ενίσχυσης[semigr ]

(Τροπολογία 2)

Αιτιολογική σκέψη 7α (νέα)

>Κείμενο μετά την ψηφοφορία στο ΕΚ>

Ότι θα ήταν ενδεχομένως ενδεδειγμένο σε πολλές περιπτώσεις να χορηγείται η εν λόγω ενίσχυση μέσω μη κυβερνητικών οργανισμών[semigr ]

(Τροπολογία 3)

Ένατη αιτιολογική σκέψη

>Αρχικό κείμενο>

Ότι για να καλυφθούν δεόντως οι πιεστικές ανάγκες των Νέων Ανεξαρτήτων Κρατών και της Μογγολίας στο παρόν στάδιο της οικονομικής τους μεταρρύθμισης, είναι ανάγκη να επιτραπεί η χρησιμοποίηση περιορισμένου ποσού της χρηματοδοτικής βοήθειας για έργα υποδομής μικρής κλίμακας στο πλαίσιο των διασυνοριακών διευκολύσεων[semigr ]

>Κείμενο μετά την ψηφοφορία στο ΕΚ>

Ότι για να καλυφθούν δεόντως οι πιεστικές ανάγκες των Νέων Ανεξαρτήτων Κρατών και της Μογγολίας στο παρόν στάδιο της οικονομικής τους μεταρρύθμισης, είναι ανάγκη να επιτραπεί η χρησιμοποίηση της χρηματοδοτικής βοήθειας για έργα υποδομής μικρής κλίμακας που προορίζονται για τη δημιουργία ή τη βελτίωση των διασυνοριακών διευκολύσεων[semigr ]

(Τροπολογία 4)

Αιτιολογική σκέψη 9α (νέα)

>Κείμενο μετά την ψηφοφορία στο ΕΚ>

ότι λόγω των σοβαρών προβλημάτων σε θέματα περιβάλλοντος και υγείας στην περιοχή, απαιτούνται ειδικά έργα για την προστασία του περιβάλλοντος και της δημόσιας υγείας,

(Τροπολογία 5)

Αιτιολογική σκέψη 11α (νέα)

>Κείμενο μετά την ψηφοφορία στο ΕΚ>

ότι πρέπει να δοθεί η δυνατότητα για την ανάπτυξη διασυνοριακής συνεργασίας, όπως προβλέπεται στο πρόγραμμα Interreg-Phare,

(Τροπολογία 6)

Δωδέκατη αιτιολογική σκέψη

>Αρχικό κείμενο>

ότι, κατά τή σύνοδό του στη Ρώμη, το Ευρωπαϊκό Συμβούλιο υπογράμμισε επίσης τη σπουδαιότητα ενός αποτελεσματικού συντονισμού, από την Επιτροπή, των προσπαθειών που καταβάλλονται στην πρώην Ένωση Σοβιετικών Σοσιαλιστικών Δημοκρατιών εκ μέρους της Κοινότητας και των μεμονωμένων κρατών μελών της[semigr ]

>Κείμενο μετά την ψηφοφορία στο ΕΚ>

ότι, κατά τή σύνοδό του στη Ρώμη, το Ευρωπαϊκό Συμβούλιο υπογράμμισε επίσης τη σπουδαιότητα ενός αποτελεσματικού συντονισμού, από την Επιτροπή, των προσπαθειών που καταβάλλονται στην πρώην Ένωση Σοβιετικών Σοσιαλιστικών Δημοκρατιών εκ μέρους της Κοινότητας και των μεμονωμένων κρατών μελών της[semigr ] ότι, επομένως, είναι καθήκον της Επιτροπής να διασφαλίσει το συντονισμό αυτό[semigr ]

(Τροπολογία 7)

Άρθρο 1, παράγραφος 1

>Αρχικό κείμενο>

1. Η Κοινότητα εφαρμόζει πρόγραμμα για να συνδράμει στην οικονομική μεταρρύθμιση και ανάκαμψη στα κράτη εταίρους που απαριθμούνται στο Παράρτημα Ι (που εφεξής καλούνται «κράτη εταίροι») από την 1η Ιανουαρίου 1996 σύμφωνα με τα κριτήρια που θεσπίζει ο παρών κανονισμός.

>Κείμενο μετά την ψηφοφορία στο ΕΚ>

1. Η Κοινότητα εφαρμόζει πρόγραμμα για να συνδράμει στην οικονομική μεταρρύθμιση και ανάκαμψη στα κράτη εταίρους που απαριθμούνται στο Παράρτημα Ι (που εφεξής καλούνται «κράτη εταίροι») από την 1η Ιανουαρίου 1996 έως τις 31 Δεκεμβρίου 2001 σύμφωνα με τα κριτήρια που θεσπίζει ο παρών κανονισμός.

(Τροπολογία 8)

Άρθρο 2, παράγραφος 1, πρώτο εδάφιο

>Αρχικό κείμενο>

1. Το πρόγραμμα που αναφέρεται στο άρθρο 1 λαμβάνει κυρίως τη μορφή τεχνικής συνδρομής στις οικονομικές μεταρρυθμίσεις που έχουν ήδη αρχίσει στα δικαιούχα κράτη και ειδικότερα στα μέτρα τα οποία αποσκοπούν στη μετάβαση στην οικονομία της αγοράς και την ως εκ τούτου ενδυνάμωση της δημοκρατίας[semigr ] αυτό επιτυγχάνεται μεταξύ άλλων με το να ενθαρρύνεται ο διάλογος μεταξύ κοινωνικών εταίρων. Καλύπτει επίσης, κατά περίπτωση, και σύμφωνα με τη διαδικασία του άρθρου 7 παράγραφοι 2 και 3, το εύλογο κόστος των προμηθειών που απαιτούνται για τη στήριξη της εκτέλεσης της τεχνικής συνδρομής. Σε ειδικές περιπτώσεις, όπως στα προγράμματα πυρηνικής ασφάλειας, είναι δυνατόν να περιληφθούν σε σημαντικό βαθμό και οι προμήθειες.

>Κείμενο μετά την ψηφοφορία στο ΕΚ>

1. Το πρόγραμμα που αναφέρεται στο άρθρο 1 λαμβάνει κυρίως τη μορφή τεχνικής συνδρομής στις οικονομικές μεταρρυθμίσεις που έχουν ήδη αρχίσει στα δικαιούχα κράτη και ειδικότερα στα μέτρα τα οποία αποσκοπούν στη μετάβαση στην οικονομία της αγοράς και την ως εκ τούτου ενδυνάμωση της δημοκρατίας[semigr ] αυτό επιτυγχάνεται μεταξύ άλλων με την υποστήριξη στην ανάπτυξη νέων δομών για την υλοποίηση προγραμμάτων σχετικά με τον πολιτισμό, την εκπαίδευση, την υγεία, την κοινωνική ενίσχυση καθώς και με την ενθάρρυνση του διαλόγου μεταξύ κοινωνικών εταίρων. Καλύπτει επίσης, κατά περίπτωση, και σύμφωνα με τη διαδικασία του άρθρου 7 παράγραφοι 2 και 3, το εύλογο κόστος των προμηθειών που απαιτούνται για τη στήριξη της εκτέλεσης της τεχνικής συνδρομής. Σε ειδικές περιπτώσεις, όπως στα προγράμματα πυρηνικής ασφάλειας, περιβάλλοντος και δημοσίας υγείας είναι δυνατόν να περιληφθούν σε σημαντικό βαθμό και οι προμήθειες.

(Τροπολογία 9)

Άρθρο 2, παράγραφος 2

>Αρχικό κείμενο>

2. Για κάθε περίπτωση ξεχωριστά και σύμφωνα με τη διαδικασία που αναφέρεται στο άρθρο 6, παράγραφος 2, η συνδρομή μπορεί να καλύψει τις δαπάνες που σχετίζονται με έργα υποδομής μικρής κλίμακας στο πλαίσιο των διασυνοριακών διευκολύνσεων που αναφέρονται στο άρθρο 2, παράγραφος 9.

>Κείμενο μετά την ψηφοφορία στο ΕΚ>

2. Η συνδρομή μπορεί να καλύψει τις δαπάνες που σχετίζονται με έργα υποδομής μικρής κλίμακας στο πλαίσιο των διασυνοριακών διευκολύνσεων που αναφέρονται στο άρθρο 2, παράγραφος 9.

(Τροπολογία 10)

Άρθρο 2, παράγραφος 3α (νέα)

>Κείμενο μετά την ψηφοφορία στο ΕΚ>

3α. Σε όλες τις περιπτώσεις, πρέπει να δίδεται ιδιαίτερη προσοχή στα ενδεχόμενα πολλαπλασιαστικά και κερδοφόρα αποτελέσματα των χρηματοδοτούμενων σχεδίων.

(Τροπολογία 11)

Άρθρο 2, παράγραφος 4α (νέα)

>Κείμενο μετά την ψηφοφορία στο ΕΚ>

4α. Η Επιτροπή θα διασφαλίζει τη μόνιμη ποιοτική παρακολούθηση, τον έλεγχο και την αξιολόγηση των προγραμμάτων που εφαρμόζονται διαπιστώνοντας και αντιμετωπίζοντας κατ' αυτόν τον τρόπο τα προβλήματα που προκύπτουν κατά την εφαρμογή των εν λόγω προγραμμάτων.

Όσον αφορά επιλεγμένα προγράμματα θα διεξάγεται ανεξάρτητος έλεγχος κόστους/αποδοτικότητας. Οι δαπάνες για το σκοπό δεν θα υπερβαίνουν το 3% του συνόλου των συμβάσεων που ανατίθενται κατ' έτος.

(Τροπολογία 12)

Άρθρο 2, παράγραφος 5

>Αρχικό κείμενο>

5. Η τεχνική συνδρομή επικεντρώνεται, ιδίως στους ενδεικτικούς τομείς που αναφέρονται στο Παράρτημα ΙΙ, λαμβανομένων υπόψη των εξελισσομένων αναγκών των δικαιούχων. Επιπλέον, τα περιβαλλοντικά θέματα εντάσσονται στην προετοιμασία και εφαρμογή του προγράμματος. Στη συνέχεια, μεταξύ άλλων παρέχεται βοήθεια στις χώρες εταίρους όσον αφορά την ενίσχυση των θεσμών, τη νομοθεσία και την κατάρτιση στον τομέα του περιβάλλοντος, με ιδιαίτερη έμφαση στα προβλήματα πυρηνικής ασφάλειας.

>Κείμενο μετά την ψηφοφορία στο ΕΚ>

5. Η τεχνική συνδρομή επικεντρώνεται, ιδίως στους ενδεικτικούς τομείς που αναφέρονται στο Παράρτημα ΙΙ, λαμβανομένων υπόψη των εξελισσομένων αναγκών των δικαιούχων. Επιπλέον, τα περιβαλλοντικά θέματα εντάσσονται στην προετοιμασία και εφαρμογή του προγράμματος. Στη συνέχεια, μεταξύ άλλων παρέχεται βοήθεια στις χώρες εταίρους όσον αφορά την ενίσχυση των θεσμών, τη νομοθεσία και την κατάρτιση στον τομέα του περιβάλλοντος, με ιδιαίτερη έμφαση στα προβλήματα πυρηνικής ασφάλειας. Επιπλέον, μπορούν να χρηματοδοτηθούν διαδικασίες για τη μελέτη των επιπτώσεων στο περιβάλλον ή για περιβαλλοντικούς ελέγχους.

(Τροπολογία 13)

Άρθρο 2, παράγραφος 8, πρώτο εδάφιο

>Αρχικό κείμενο>

8. Η συνδρομή υλοποιείται σε αποκεντρωτική βάση. Για το σκοπό αυτό, οι τελικοί δικαιούχοι της κοινοτικής συνδρομής συμμετέχουν στενά στην κατάρτιση και εκτέλεση των προγραμμάτων, και μόλις αποφασίσουν οι εθνικές αρχές των κρατών εταίρων τις τομεακές πολιτικές και στρατηγικές, καθώς και τις γεωγραφικές περιοχές συγκέντρωσης, ο προσδιορισμός και η κατάρτιση των προς στήριξη μέτρων πραγματοποιούνται αμέσως σε περιφερειακό επίπεδο όπου είναι δυνατόν.

>Κείμενο μετά την ψηφοφορία στο ΕΚ>

8. Η συνδρομή υλοποιείται σε αποκεντρωτική βάση. Για το σκοπό αυτό, οι τελικοί δικαιούχοι της κοινοτικής συνδρομής συμμετέχουν στενά στην κατάρτιση, εκτέλεση και, ει δυνατόν, στην οικονομική διαχείριση των προγραμμάτων, και μόλις αποφασίσουν οι εθνικές αρχές των κρατών εταίρων τις τομεακές πολιτικές και στρατηγικές, καθώς και τις γεωγραφικές περιοχές συγκέντρωσης, ο προσδιορισμός και η κατάρτιση των προς στήριξη μέτρων πραγματοποιούνται σε περιφερειακό επίπεδο όπου είναι δυνατόν.Η Επιτροπή, για την επίτευξη αυτών των στόχων, θα εξασφαλίσει κατάλληλο επίπεδο επιτόπιας εκπροσώπησης.

(Τροπολογία 14)

Άρθρο 2, παράγραφος 8, εδάφιο 1α (νέο)

>Κείμενο μετά την ψηφοφορία στο ΕΚ>

Ιδιαίτερη προσοχή πρέπει να δοθεί σε προγράμματα τα οποία συγχρηματοδοτούνται άμεσα από τις τοπικές αρχές ή τους οικονομικούς παράγοντες των χωρών της Κεντρικής και Ανατολικής Ευρώπης ή για λογαριασμό τους.

(Τροπολογία 15)

Άρθρο 2, παράγραφος 8, δεύτερο εδάφιο

>Αρχικό κείμενο>

Καθιερώνεται τακτικός συντονισμός μεταξύ της Επιτροπής και των κρατών μελών, συμπεριλαμβανομένου του συντονισμού επιτόπου κατά τις επαφές2τους με τα κράτη εταίρους, στα στάδια τόσο του ορισμού όσο και της εκτέλεσης του προγράμματος.

>Κείμενο μετά την ψηφοφορία στο ΕΚ>

Καθιερώνεται διαρκής συντονισμός μεταξύ της Επιτροπής και των αντιπροσωπειών της στις δικαιούχες χώρες και τα κράτη μέλη, συμπεριλαμβανομένου του συντονισμού επιτόπου κατά τις επαφές τους με τα κράτη εταίρους, στα στάδια τόσο του ορισμού όσο και της εκτέλεσης του προγράμματος.

(Τροπολογία 16)

Άρθρο 2, παράγραφος 9

>Αρχικό κείμενο>

9. Μπορεί να χορηγηθεί συνδρομή για τη στήριξη μέτρων που αποσκοπούν στην προώθηση της διακρατικής, διαπεριφερειακής και διασυνοριακής συνεργασίας. Ιδιαίτερη προσοχή θα αποδοθεί στις διασυνοριακές διευκολύνσεις στα σύνορα μεταξύ των Νέων Ανεξαρτήτων Κρατών και της Ένωσης, και των Νέων Ανεξαρτήτων Κρατών και της Κεντρικής Ευρώπης, στη συνεργασία σε επίπεδο ευρέων γεωγραφικών περιφερειών καθώς και σε συμπληρωματικά μέτρα με αυτά που λαμβάνονται στο εν λόγω πεδίο στην Ένωση και στις χώρες του προγράμματος ΡΗΑRΕ.

>Κείμενο μετά την ψηφοφορία στο ΕΚ>

9. Πρέπει να χορηγηθεί συνδρομή για τη στήριξη μέτρων που αποσκοπούν στην προώθηση της διακρατικής, διαπεριφερειακής και διασυνοριακής συνεργασίας. Ιδιαίτερη προσοχή θα αποδοθεί στη διασυνοριακή συνεργασία, και μεταξύ άλλων στις διασυνοριακές διευκολύνσεις στα σύνορα μεταξύ των Νέων Ανεξαρτήτων Κρατών και της Ένωσης, και των Νέων Ανεξαρτήτων Κρατών και της Κεντρικής Ευρώπης, στη συνεργασία σε επίπεδο ευρέων γεωγραφικών περιφερειών καθώς και σε συμπληρωματικά μέτρα με αυτά που λαμβάνονται στο εν λόγω πεδίο στην Ένωση και στις χώρες του προγράμματος ΡΗΑRΕ. Διασυνοριακά προγράμματα είναι δυνατόν να χρηματοδούνται από κοινού από το ανωτέρω πρόγραμμα και το ΙΝΤΕRRΕG.

(Τροπολογία 17)

Άρθρο 2, παράγραφος 10

>Αρχικό κείμενο>

10. Στην περίπτωση που λείπει ένα σημαντικό στοιχείο για τη συνέχιση της συνεργασίας, κυρίως σε περιπτώσεις παραβίασης δημοκρατικών αρχών και ανθρωπίνων δικαιωμάτων, το Συμβούλιο μπορεί, με ειδική πλειοψηφία, μετά από πρόταση της Επιτροπής, να αποφασίσει τα μέτρα σχετικά με τη χορήγηση συνδρομής σε ένα κράτος εταίρο.

>Κείμενο μετά την ψηφοφορία στο ΕΚ>

10. Στην περίπτωση που λείπει ένα σημαντικό στοιχείο για τη συνέχιση της συνεργασίας, που αφορά είτε το πρόγραμμα στο σύνολό του είτε ένα ιδιαίτερο στοιχείο του, κυρίως σε περιπτώσεις παραβίασης δημοκρατικών αρχών, ανθρωπίνων δικαιωμάτων και δικαιωμάτων των μειονοτήτων ή σοβαρής κατάχρησης πόρων, το Συμβούλιο μπορεί, με ειδική πλειοψηφία, μετά από πρόταση της Επιτροπής και αφού έχει κληθεί να γνωμοδοτήσει το Ευρωπαϊκό Κοινοβούλιο, να αποφασίσει τα μέτρα σχετικά με τη χορήγηση συνδρομής σε ένα κράτος εταίρο.

(Τροπολογία 18)

Άρθρο 3, παράγραφος 1α (νέα)

>Κείμενο μετά την ψηφοφορία στο ΕΚ>

1α. Η Κοινότητα χορηγεί τη βοήθεια είτε αυτόνομα είτε σε συγχρηματοδότηση με τα κράτη μέλη, την Ευρωπαϊκή Τράπεζα Επενδύσεων, τρίτες χώρες, πολυμερείς οργανισμούς ή με τις αποδέκτριες χώρες.

(Τροπολογία 19)

Άρθρο 3, παράγραφος 2

>Αρχικό κείμενο>

2. Οι χρηματοδοτικές αποφάσεις και οι προκύπτουσες συμβάσεις προβλέπουν ρητά, ότι η Επιτροπή και το Ελεγκτικό Συνέδριο, μπορούν, κατά περίπτωση, να προβαίνουν σε επιτόπιους ελέγχους.

>Κείμενο μετά την ψηφοφορία στο ΕΚ>

2. Οι χρηματοδοτικές αποφάσεις και οι προκύπτουσες συμβάσεις προβλέπουν ρητά, ότι μπορεί να πραγματοποιείται έλεγχος από το το Ελεγκτικό Συνέδριο και την Επιτροπή.

>Κείμενο μετά την ψηφοφορία στο ΕΚ>

Οι έλεγχοι αυτοί μπορούν να πραγματοποιηθούν από εξειδικευμένο προσωπικό, το οποίο απασχολεί η Επιτροπή για τη διάρκεια του προγράμματος και χρηματοδοτείται από πιστώσεις που έχουν διατεθεί για τα μέτρα αυτά και που καθίστανται επιχειρησιακές μόνο στον τόπο των αντιστοίχων προγραμμάτων. Η Επιτροπή καθορίζει τις δαπάνες για τα μέτρα αυτά ανάλογα τη θέση στο προσχέδιο του προϋπολογισμού.

(Τροπολογία 37)

Άρθρο 4, παράγραφος 1

>Αρχικό κείμενο>

1. Καταρτίζονται ενδεικτικά προγράμματα που καλύπτουν τριετείς περιόδους για κάθε κράτος εταίρο σύμφωνα με τη διαδικασία που προβλέπεται στο άρθρο 6. Αυτά τα προγράμματα ορίζουν τους κύριους στόχους και τις κατευθύνσεις για την κοινοτική συνδρομή στους ενδεικτικούς τομείς που αναφέρονται στο άρθρο 2, και θα μπορούσαν να περιλαμβάνουν δημιοσιονομικές εκτιμήσεις. Μπορούν να τροποποιηθούν σύμφωνα με την ίδια διαδικασία κατά την περίοδο εφαρμογής τους. Πριν την κατάρτιση ενδεικτικών προγραμμάτων, η Επιτροπή ενημερώνει την αρμόδια επιτροπή που αναφέρεται στο άρθρο 6 σχετικά με τις προτεραιότητες που έχουν καθορισθεί σε συνεννόηση με τα κράτη εταίρους.

>Κείμενο μετά την ψηφοφορία στο ΕΚ>

1. Καταρτίζονται ενδεικτικά προγράμματα που καλύπτουν τριετείς περιόδους για κάθε κράτος εταίρο σύμφωνα με τη διαδικασία που προβλέπεται στο άρθρο 6. Αυτά τα προγράμματα ορίζουν τους κύριους στόχους και τις κατευθύνσεις για την κοινοτική συνδρομή στους ενδεικτικούς τομείς που αναφέρονται στο άρθρο 2, και περιλαμβάνουν δημιοσιονομικές εκτιμήσεις. Μπορούν να τροποποιηθούν σύμφωνα με την ίδια διαδικασία κατά την περίοδο εφαρμογής τους. Πριν την κατάρτιση ενδεικτικών προγραμμάτων, η Επιτροπή ενημερώνει την αρμόδια επιτροπή που αναφέρεται στο άρθρο 6 σχετικά με τις προτεραιότητες που έχουν καθορισθεί σε συνεννόηση με τα κράτη εταίρους.

(Τροπολογία 20)

Άρθρο 4, παράγραφος 2

>Αρχικό κείμενο>

2. Τα προγράμματα δράσης που βασίζονται στα εν λόγω ενδεικτικά προγράμματα θεσπίζονται κάθε χρόνο σύμφωνα με τη διαδικασία που προβλέπεται στο άρθρο 6, παράγραφοι 2 και 3. Αυτά τα προγράμματα δράσης περιλαμβάνουν κατάλογο των κυριότερων έργων που πρόκειται να χρηματοδοτηθούν στους τομείς που αναφέρονται ενδεικτικά στο άρθρο 2. Το περιεχόμενο των προγραμμάτων καθορίζεται λεπτομερώς ούτως ώστε να παρέχονται στα κράτη μέλη κατάλληλες πληροφορίες που να επιτρέπουν στην επιτροπή του άρθρου 6 να διατυπώσει τη γνώμη της.

>Κείμενο μετά την ψηφοφορία στο ΕΚ>

2. Τα προγράμματα δράσης που βασίζονται στα εν λόγω ενδεικτικά προγράμματα θεσπίζονται από την Επιτροπή κάθε χρόνο και υποβάλλονται στην επιτροπή που προβλέπεται στο άρθρο 6, παράγραφοι 2 και 3. Αυτά τα προγράμματα δράσης περιλαμβάνουν κατάλογο των κυριότερων έργων που πρόκειται να χρηματοδοτηθούν στους τομείς που αναφέρονται ενδεικτικά στο άρθρο 2. Το περιεχόμενο των προγραμμάτων καθορίζεται λεπτομερώς ούτως ώστε να παρέχονται στα κράτη μέλη κατάλληλες πληροφορίες.

(Τροπολογίες 38 και 39)

Άρθρο 5, παράγραφος 2, πρώτο εδάφιο

>Αρχικό κείμενο>

Οι συμβάσεις προμηθειών και έργων συνάπτονται με ανοικτή πρόσκληση υποβολής προσφορών εκτός από τις περιπτώσεις που προβλέπονται στο άρθρο 116 του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων.

>Κείμενο μετά την ψηφοφορία στο ΕΚ>

Οι συμβάσεις προμηθειών, έργων και υπηρεσιών,συνάπτονται με ανοικτή πρόσκληση υποβολής προσφορών εκτός από τις περιπτώσεις που προβλέπονται στο άρθρο 116 του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων. Οι ανοικτές προσκλήσεις υποβολής προσφορών θα προβλέπουν ένα ελάχιστο χρονικό διάστημα 90 ημερών για την υποβολή προσφορών εκ μέρους ενδιαφερόμενων οικονομικών κύκλων από την ημερομηνία δημοσίευσης της πρόσκλησης στην Επίσημη Εφημερίδα των Ευρωπαϊκών Κοινοτήτων.

(Τροπολογία 22)

Άρθρο 5, παράγραφος 2, δεύτερο εδάφιο

>Αρχικό κείμενο>

Οι συμβάσεις παροχής υπηρεσιών συνάπτονται, κατά γενικό κανόνα, με περιορισμένη πρόσκληση υποβολής προσφορών και με απευθείας ανάθεση για παρεμβάσεις μέχρι 300.000 Ecu.

>Κείμενο μετά την ψηφοφορία στο ΕΚ>

Οι περιορισμένες προσκλήσεις υποβολής προσφορών θα προβλέπουν ελάχιστο χρονικό διάστημα 40 ημερών για την εκδήλωση ενδιαφέροντος εκ μέρους εταιριών και οργανισμών από την ημερομηνία μεταβίβασης των προγραμμάτων δράσης στην επιτροπή που αναφέρεται στο άρθρο 6.

(Τροπολογία 23)

Άρθρο 5, παράγραφος 2, τρίτο εδάφιο

>Αρχικό κείμενο>

Η συμμετοχή στις προσκλήσεις υποβολής προσφορών και στις συμβάσεις είναι ανοικτή, με ίσους όρους, σε όλα τα φυσικά και νομικά πρόσωπα στα κράτη μέλη και στα δικαιούχα κράτη.

>Κείμενο μετά την ψηφοφορία στο ΕΚ>

Η συμμετοχή στις προσκλήσεις υποβολής προσφορών και στις συμβάσεις είναι ανοικτή, με ίσους όρους, σε όλα τα φυσικά και νομικά πρόσωπα στα κράτη μέλη και στα δικαιούχα κράτη και στις χώρες του προγράμματος ΡΗΑRΕ.

(Τροπολογία 24)

Άρθρο 5, παράγραφος 2, τέταρτο εδάφιο

>Αρχικό κείμενο>

Η συμμετοχή φυσικών και νομικών προσώπων από τις χώρες στις οποίες εφαρμόζεται το πρόγραμμα ΡΗΑRΕ καθώς και σε συγκεκριμένες περιπτώσεις από μεσογειαγές χώρες με παραδοσιακούς οικονομικούς, εμπορικούς, γεωγραφικούς δεσμούς, μπορεί να επιτρέπεται από την Επιτροπή για κάθε περίπτωση ξεχωριστά αν τα σχετικά προγράμματα ή σχέδια απαιτούν ειδικές μορφές βοήθειας που υφίστανται ειδικότερα στις χώρες αυτές.

>Κείμενο μετά την ψηφοφορία στο ΕΚ>

Η συμμετοχή φυσικών και νομικών προσώπων από μεσογειακές χώρες ή χώρες που έχουν προσυπογράψει τη συμφωνία της GATT περί ανάθεσης συμβάσεων μπορεί να επιτρέπεται από την Επιτροπή.

(Τροπολογία 25)

Άρθρο 5 παράγραφος 2, εδάφια 4α και 4β (νέα)

>Κείμενο μετά την ψηφοφορία στο ΕΚ>

Τα κριτήρια αξιολόγησης των προσφορών πρέπει να αναγράφονται σαφώς στα έγγραφα της προσφοράς.

>Κείμενο μετά την ψηφοφορία στο ΕΚ>

Στην περίπτωση των υποβολής προσφορών με κλειστή διαδικασία, η κατάρτιση καταλόγων θα βασίζεται στην ποιότητα των εταιριών συμπεριλαμβανομένων των οικονομικών παραγόντων από τις δικαιούχες χώρες.

(Τροπολογία 41)

Άρθρο 5 παράγραφος 2, εδάφιo 4γ (νέο)

>Κείμενο μετά την ψηφοφορία στο ΕΚ>

Κατόπιν γραπτής αιτήσεως οι επιχειρήσεις έχουν το δικαίωμα να πληροφορούνται τους λόγους για τους οποίους μία ή πολλές εκ των υπολοίπων προσφορών έχουν επιλεγεί καθώς και σχετικά με τον τίτλο της επιχείρησης ή των επιχειρήσεων που έχουν επιλεγεί.

(Τροπολογία 26)

Άρθρο 6, παράγραφοι 1, 2 και 3

>Αρχικό κείμενο>

1. Η Επιτροπή επικουρείται από επιτροπή αποτελούμενη από αντιπροσώπους των κρατών μελών και της οποίας προεδρεύει ο αντιπρόσωπος της Επιτροπής (καλούμενη εφεξής «επιτροπή») που θα είναι γνωστή ως η "Επιτροπή Διαχείρισης για τη χορήγηση συνδρομής στα Νέα Ανεξάρτητα Κράτη και τη Μογγολία».

>Κείμενο μετά την ψηφοφορία στο ΕΚ>

1. Η Επιτροπή επικουρείται από συμβουλευτική επιτροπή αποτελούμενη από αντιπροσώπους των κρατών μελών, της οποίας προεδρεύει ο αντιπρόσωπος της Επιτροπής που θα είναι γνωστή ως η "Συμβουλευτική Επιτροπή για τη χορήγηση συνδρομής στα Νέα Ανεξάρτητα Κράτη και τη Μογγολία».

>Αρχικό κείμενο>

2. Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία που 2μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Αποφασίζει με την πλειοψηφία που προβλέπεται στο άρθρο 148, παράγραφος 2 της Συνθήκης ΕΟΚ για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή οι ψήφοι των αντιπροσώπων των κρατών μελών σταθμίζονται σύμφωνα με το εν λόγω άρθρο. Ο πρόεδρος δεν λαμβάνει μέρος στην ψηφοφορία.

>Κείμενο μετά την ψηφοφορία στο ΕΚ>

2. Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρόκειται να ληφθούν. Η επιτροπή διατυπώνει γνώμη για το σχέδιο αυτό μέσα σε προθεσμία που μπορεί να ορίσει ο πρόεδρος, εάν αυτό είναι αναγκαίο μέσω ψηφοφορίας, ανάλογα με τον επείγοντα χαρακτήρα του θέματος.

>Αρχικό κείμενο>

3. Η Επιτροπή θεσπίζει τα σχεδιαζόμενα μέτρα εφόσον είναι σύμφωνα με τη γνώμη της Επιτροπής. Εάν τα σχεδιαζόμενα μέτρα δεν είναι σύμφωνα με τη γνώμη της επιτροπής ή εάν δεν διατυπωθεί γνώμη η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα ληπτέα μέτρα. Το Συμβούλιο αποφασίζει με ειδική πλειοψηφία. Εάν κατά τη λήξη περιόδου έξι εβδομάδων από την υποβολή της πρότασης το Συμβούλιο δεν έχει αποφανθεί τα προτεινόμενα μέτρα θεσπίζονται από την Επιτροπή.

>Κείμενο μετά την ψηφοφορία στο ΕΚ>

3. Η γνωμοδότηση κατάγραφεται στα πρακτικά[semigr ] κάθε κράτος μέλος έχει το δικαίωμα να εκφράσει την άποψή του η οποία θα καταγράφεται στα πρακτικά.

>Αρχικό κείμενο>

Το Συμβούλιο, ψηφίζοντας με ειδική πλειοψηφία, ενδέχεται να λάβει διαφορετική απόφαση εντός της προθεσμίας που καθορίζεται στο πρώτο εδάφιο.

>Κείμενο μετά την ψηφοφορία στο ΕΚ>

Η Επιτροπή λαμβάνει στο μέτρο του δυνατού υπόψη της τη γνωμοδότηση της επιτροπής. Ενημερώνει την επιτροπή σχετικά με το βαθμό στον οποίο έχει λάβει υπόψη της τη γνωμοδότησή της.

(Τροπολογία 27)

Άρθρο 6, παράγραφος 7

>Αρχικό κείμενο>

7. Το Ευρωπαϊκό Κοινοβούλιο ενημερώνεται επίσης τακτικά σχετικά με την εφαρμογή των προγραμμάτων TACIS.

>Κείμενο μετά την ψηφοφορία στο ΕΚ>

Διαγράφεται.

(Τροπολογία 28)

Άρθρο 7, πρώτο και δεύτερο εδάφιο

>Αρχικό κείμενο>

Η Επιτροπή, μαζί με τα κράτη μέλη, διασφαλίζει τον αποτελεσματικό συντονισμό των ενεργειών τεχνικής συνδρομής που έχουν αναληφθεί στα δικαιούχα κράτη από την Κοινότητα και τα μεμονωμένα κράτη μέλη βάσει των πληροφοριών που παρέχονται από τα κράτη μέλη.

>Κείμενο μετά την ψηφοφορία στο ΕΚ>

Η Επιτροπή διασφαλίζει τον αποτελεσματικό συντονισμό των ενεργειών τεχνικής συνδρομής που έχουν αναληφθεί στα δικαιούχα κράτη από την Κοινότητα και τα μεμονωμένα κράτη μέλη βάσει των πληροφοριών που παρέχονται από τα κράτη μέλη.

>Αρχικό κείμενο>

Επιπλέον προωθείται ο συντονισμός και συνεργασία με τα διεθνή χρηματοπιστωτικά ιδρύματα και άλλους δωρητές.

>Κείμενο μετά την ψηφοφορία στο ΕΚ>

Επιπλέον διασφαλίζεται ο συντονισμός και συνεργασία με τα διεθνή χρηματοπιστωτικά ιδρύματα και άλλους δωρητές.

(Τροπολογία 29)

Άρθρο 8

>Αρχικό κείμενο>

Κάθε έτος η Επιτροπή υποβάλλει έκθεση σχετικά με την πρόοδο της εκτέλεσης του προγράμματος συνδρομής. Η εν λόγω έκθεση περιλαμβάνει, στο μέτρο του δυνατού, εκτίμηση της ήδη χορηγηθείσας βοήθειας. Η εν λόγω έκθεση απευθύνεται στα κράτη μέλη, στο Ευρωπαϊκό Κοινοβούλιο, στο Συμβούλιο και στην Οικονομική και Κοινωνική Επιτροπή.

>Κείμενο μετά την ψηφοφορία στο ΕΚ>

Κάθε τρίμηνο, η Επιτροπή υποβάλλει στην αρμόδια για τον προϋπολογισμό αρχή μια σύνοψη της καταστάσεως όσον αφορά τις συμβάσεις, τις εγκρίσεις πληρωμών, τις δεμεύσεις πληρωμών καθώς και σύνοψη των συμβάσεων παροχής υπηρεσιών που ανετέθησαν με κλειστούς διαγωνισμούς και με ιδιωτικές συμφωνίες, τα αντισυμβαλλόμενα μέρη, το ύψος της χορηγηθείσης συνδρομής και τους αποδέκτες της οργανισμούς, επιχειρήσεις, υπηρεσίες και δημοσίους φορείς.

>Κείμενο μετά την ψηφοφορία στο ΕΚ>

Την 1η Σεπτεμβρίου εκάστου έτους, θα απευθύνεται στα κράτη μέλη, στο Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή καθώς και στην Επιτροπή Περιφερειών, μια πλήρης έκθεση στα πλαίσια της οποίας θα αξιολογείται η πρόοδος των σχεδίων και οι συνέπειές τους για την πρόοδο και την ανάπτυξη των συνεργαζομένων κρατών.

(Τροπολογία 42)

Άρθρο 9, εδάφιο 1α (νέο)

>Κείμενο μετά την ψηφοφορία στο ΕΚ>

Ο κανονισμός πρέπει να αναθεωρείται και, εάν είναι απαραίτητο, η αναθεώρηση να γίνει στο τέλος της πενταετούς περιόδου μετά την έναρξη ισχύος του.

(Τροπολογία 30)

ΠΑΡΑΡΤΗΜΑ ΙΙ, σημείο 1, τέταρτη παύλα

>Αρχικό κείμενο>

- ενίσχυση της κοινωνίας των πολιτών,

>Κείμενο μετά την ψηφοφορία στο ΕΚ>

- ενίσχυση της κοινωνίας των πολιτών και προώθηση της δημοκρατίας και του κράτους δικαίου,

(Τροπολογία 31)

ΠΑΡΑΡΤΗΜΑ ΙΙ, σημείο 4α (νέο)

>Κείμενο μετά την ψηφοφορία στο ΕΚ>

Ανάπτυξη του κοινωνικού τομέα

>Κείμενο μετά την ψηφοφορία στο ΕΚ>

- ενίσχυση των προγραμμάτων στον τομέα του πολιτισμού, της εκπαίδευσης, της υγείας και της κοινωνικής πρόνοιας

>Κείμενο μετά την ψηφοφορία στο ΕΚ>

- ενίσχυση όσον αφορά τη θέσπιση οργάνων στον τομέα της κοινωνικής πρόνοιας

(Τροπολογία 32)

ΠΑΡΑΡΤΗΜΑ ΙΙ, σημείο 5α (νέο)

>Κείμενο μετά την ψηφοφορία στο ΕΚ>

5α. Προστασία του περιβάλλοντος:

>Κείμενο μετά την ψηφοφορία στο ΕΚ>

- ενίσχυση των θεσμικών οργάνων για το περιβάλλον,

>Κείμενο μετά την ψηφοφορία στο ΕΚ>

- νομοθεσία,

>Κείμενο μετά την ψηφοφορία στο ΕΚ>

- εκπαίδευση,

(Τροπολογία 33)

ΠΑΡΑΡΤΗΜΑ ΙΙ, σημείο 5β (νέο)

>Κείμενο μετά την ψηφοφορία στο ΕΚ>

5β. Δημόσια υγεία.

Ψήφισμα νομοθετικού περιεχομένου που περιέχει τη γννωμοδότηση του Ευρωπαϊκού Κοινοβουλίου όσον αφορά την πρόταση κανονισμού του Συμβουλίου για τη χορήγηση συνδρομής με σκοπό την οικονομική μεταρρύθμιση και ανάκαμψη στα Νέα Ανεξάρτητα Κράτη και τη Μογγολία (COM(95)0012 - C4 -0242/95 - 95/0056(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο COM(95)0012 - 95/0056(CNS) ((ΕΕ C 134, 1.6.1995, σελ. 16)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 235 της Συνθήκης ΕΚ και το άρθρο 203 της Συνθήκης ΕΥΡΑΤΟΜ (C4-0242/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Εξωτερικών Οικονομικών Σχέσεων και τις γνωμοδοτήσεις της Επιτροπής Εξωτερικών Υποθέσεων, Ασφάλειας και Αμυντικής Πολιτικής, της Επιτροπής Προϋπολογισμών, της Επιτροπής Περιβάλλοντος, Δημόσιας Υγείας και Προστασίας των Καταναλωτών και της Επιτροπής Ελέγχου του Προϋπολογισμού (Α4-0254/95)

1. εγκρίνει την πρόταση της Επιτροπής με την επιφύλαξη των τροποποιήσεων που της επέφερε το Σώμα[semigr ]

2. καλεί την Επιτροπή να τροποποιήσει αναλόγως την πρότασή της σύμφωνα με το άρθρο 189Α παρ. 2 της Συνθήκης ΕΚ[semigr ]

3. ζητεί να κινηθεί η διαδικασία συνεννόησης εφόσον το Συμβούλιο προτίθεται να απομακρυνθεί από το κείμενο όπως το ενέκρινε το Σώμα[semigr ]

4. ζητεί να κληθεί να γνωμοδοτήσει εκ νέου εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

5. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.